เคโรโระ ขบวนการอ๊บอ๊บป่วนโลก

เคโรโระ ขบวนการอ๊บอ๊บป่วนโลก (Keroro Gunsō) (Sgt. Frog หรือ Sergeant Keroro) เป็นการ์ตูนญี่ปุ่นแนวโชเน็น  เขียนโดย มิเนะ โยชิซากิ  (Mine Yoshizaki)

**เนื้อเรื่อง**
กองทัพเคโรน (ЯOЖOR) ได้เตรียมการยึดครองโลกมนุษย์ด้วยกำลังทหารแต่ในปฏิบัติการวันแรก สิบโทเคโรโระซึ่งเป็นหัวหน้ากองร้อยเคโรโระที่เข้ามาแทรกซึมบนโลกเป็นแนวหน้าได้ถูกพี่น้องฮินาตะจับตัวได้โดยบังเอิญ เมื่อกองทัพหลักทราบเรื่องจึงถอยทัพกลับ และสั่งให้พวกเคโรโระปฏิบัติการยึดครองโลกไปตามลำพัง พวกเคโรโระได้ดำเนินการสารพัดวิธี เพื่อหาทางยึดครองเพโคปอง (ชื่อดาวโลกที่มนุษย์ต่างดาวในเรื่องเรียก ในฉบับอนิเมะเปลี่ยนชื่อมาเป็นเพโคปอง) แม้ว่าทุกครั้งจะประสบความล้มเหลวเพราะนิสัยของตัวเคโรโระเองก็ตาม ขณะเดียวกันก็ต้องปกป้องโลกจากอันตราย และมนุษย์ต่างดาวกลุ่มอื่นด้วย

**ตัวละคร**

**ตัวละครหลัก**
 สิบโทเคโรโระ - แองโกล โมอา - พลทหารทามามะ- สิบตรีกิโรโระ- สิบเอกคูรุรุ- สิบจัตวาโดโรโระ- ฮินาตะ ฟูยูกิ- ฮินาตะ นัทสึมิ

**ตัวละครสมทบ**
ฮินาตะ อากิ
เป็นแม่ของนัทสึมิและฟูยูกิเป็นเสาหลักของบ้านฮินาตะเธอเป็นบรรณาธิการคนเก่งของแผนกหนังสือการ์ตูนที่งานยุ่งมากจนไม่มีเวลาอยู่กับลูก ๆ ซักเท่าไหร่แต่ถึงอย่างนั้นเธอก็ยังมีความผูกพันกับลูก ๆ อย่างเหนียวแน่นแล้วที่สำคัญถึงเธอจะมีลูกตั้งสองคนแล้วเธอก็เป็นคุณแม่ยังสาวที่หุ่นสวยเซ็กซี่มากแต่บางวิธีคิดของเธอก็ค่อนข้างแปลกกว่าคนอื่นซักหน่อยอย่างตอนที่รับเคโรโระเข้ามาอยู่ในบ้านเธอก็ตกลงอย่างแสนจะง่ายดาย เพราะ เธอกำลังสนใจตัวละครที่เป็นมนุษย์ต่างดาวอยู่  เธอยังได้สนิทกับคูรุรุมากที่สุด เพราะ เวลาเธอคุยกับคูรุรุเมื่อไหร่คูรุรุจะเข้าใจ และช่วยเธอให้สมหวังโดยการสร้างอุปกรณ์ต่าง ๆ ขึ้นมาและคูรุรุยังสร้างหุ่นยนต์ให้เธออีกด้วยเธอยังเป็นคนที่แข็งแกร่งที่สุดในบ้านฮินาตะด้วย
มุทสึมิ ซาบุโร่  (มุทสึมิ  623)
เพื่อนรุ่นพี่โรงเรียนเดียวกับพี่น้องฮินาตะเป็นเด็กหนุ่มที่หน้าตาดีแต่ไม่ค่อยมีใครรู้ว่าเขากำลังคิดอะไรอยู่ถ้าเรียกดีๆหน่อยก็เรียกว่าคนลึกลับ แต่ก็ด้วยลักษณะนิสัยแบบนี้ละม้าง ถึงได้เป็นคู่หูกับสิบเอกคูรุรุได้แล้วนัทสึมิก็แอบชอบเขาอยู่ และเขาก็ชอบนัทสึมิอยู่บ้าง เขาได้ไปทำรายการมุทสึมิที่นัทสึมิชอบฟังโดยที่นัทสึมิไม่รู้ว่ามุทสึมิที่จริงแล้วก็คือรุ่นพี่ซาบุโร่ มีผมสีเทาใส่หมวกสัญลักษณ์คูรุรุ
คูรุรุสร้างปากกาให้โดยปากกานี้จะสามารถวาด หรือ เขียนอะไรแล้วจะเป็นความจริงขึ้นมา เคยช่วยเคโรโระไว้ตอนที่เกือบจะตายซาบุโร่ได้ใช้ปากกาวาดภาพเคโระบอลออกมาช่วยเคโรโระอีกด้วย ในภาคมังงะใช้ชื่อว่า มุทสึมิ โฮโจ้
นิชิซาว่า  โมโมกะ 
ลูกสาวของตระกูลนิชิซาว่าซึ่งเป็นตระกูลอภิมหาเศรษฐีระดับโลกโมโมกะไปเจอทามามะโดยบังเอิญแถมยังใจดีให้ที่พักพิงแก่ทามามะโดยไม่ไปแจ้งตำรวจ แต่ความจริงก็ไม่ได้ใจดีอะไรหรอกทีทำไปเพื่อเอาทามามะซึ่งเป็นมนุษย์ต่างดาวมาเป็นข้ออ้างที่จะได้ใกล้ชิดกับฟูยูกิซึ่งชอบเรื่องลึกลับต่างหาก โมโมกะเป็นเด็กสาวมีสองบุคลิกเหมือนกับทามามะ ปกติเธอจะเป็นเด็กสาวที่ขี้อายที่แอบชอบฮินาตะฟูยูกิมาตั้งแต่ชั้นประถมแต่อีกด้านหนึ่งเธอจะเป็นเด็กสาวที่บู๊แหลกลาญเลยล่ะ โมโมกะจะทำทุกอย่างเพื่อให้ได้ใกล้ชิดกับฮินาตะฟูยูกิเก่งกีฬาทุกประเภทเธอเป็นสมาชิกคนที่สองของชมรมเรื่องลึกลับ เพราะจะได้ใกล้ชิดกับฟูยูกิเวลาเธอโกรธผมสองแง่จะตั้งแหลมขึ้น และบู๊แหลกลาญจะออกร่างโหดก็ต่อเมื่อเวลาโกรธ โมโมกะมีเกราะพาวเวอร์สูทเหมือนกับนัทสึมิแต่รูปร่างจะไม่เหมือนกัน
ท่าไม้ตายของโมโมกะ คือ โมโมกะอิมแพ็คซึ่งจะคล้ายๆกับทามามะอิมแพ็คโมโมกะเป็นผู้หญิงที่หน้าตาดีเวลามีใครมาเข้าใกล้ฟูยูกิ หรือ มาสนิทกับฟูยูกิโมโมกะจะหึงมาก และกลายเป็นอีกคนหนึ่งเช่นเดียวกับทามามะนั่นเอง
อาสึมายะ โคยูกิ 
สาวน้อยนินจาจากหมู่บ้านนินจาโอคุโตเกียวอยู่ในประเทศญี่ปุ่นเธอเพิ่งย้ายเข้ามาเรียนที่โรงเรียนเดียวกับพี่น้องฮินาตะไม่ได้นานก็ได้รู้จักกับโดโรโระเธอให้ที่พักพิงแก่โดโรโระ และยังร่วมมือกับโดโรโระปฏิบัติภารกิจพิทักษ์โลกอีกด้วยถึงเธอจะยังเป็นเด็กแต่เรื่องฝีมือนี่รับรองเฉียบขาดมากชนิดที่พวกมนุษย์ต่างดาวกินเธอไม่ลงเลยแถมยังเป็นเพื่อนกับนัทสึมิอีกเวลาเป็นนินจาจะมีผ้าสีฟ้าปิดขอบตาไว้เพื่อเวลาสู้รบตาจะได้ไม่หันเหไปทางอื่นมุ่งอยู่ที่การต่อสู้
โคยูกิชอบไปดื่มชากับโดโรโระปัจจุบันบ้านที่เธออาศัยอยู่เป็นบ้านไม้ทำด้วยไม้ไผ่อยู่ในป่าลึกกับโดโรโระ
โมริยาม่า พอล
พ่อบ้านของบ้านนิชิซาว่าส่วนใหญ่จะคอยดูแลโมโมกะเป็นส่วนใหญ่เห็นบุคลิกสุขภาพนุ่มนวลแบบนี้ความจริงแล้วเขายังเป็นหัวหน้าทีมต่อสู้เพื่อปกป้องคุ้มครองบ้านนิชิซาว่าด้วยนะพลังความสามารถของเขาสุดจะหยั่งเลยล่ะ สมัยก่อนเขาเคยเป็นทหารรับจ้างระดับแนวหน้ายศพลตรีอยู่ที่ประเทศฮอลแลนด์ พอลมาเป็นพ่อบ้านของบ้านนิชิซาว่าก็ เพราะว่า พอลเคยสัญญาว่าถ้าต่อสู้แล้วแพ้ก็จะเป็นคนรับใช้ การต่อสู้ในสตรีทไฟช์กับพ่อของโมโมกะที่ชื่อ ไบโอะชนะพอลจึงได้มาเป็นคนรับใช้เป็นศัตรูกับสิบตรีกิโรโระอีกด้วย เพราะฝีมือเท่ากันจึงจะต่อสู้เพื่อหาผู้เก่งกว่า
นักสืบอวกาศโคโกโร่  (556)
เป็นเพื่อนของเคโรโระตั้งแต่เด็กอยากจะเป็นตำรวจอวกาศแต่สอบตกจึงมาตั้งสำนักงานนักสืบแทน โคโกโร่จะหัวเราะตลอดเวลาไม่ว่าจะอยู่ในอารมณ์ไหนก็ตามและมีเพียงน้องสาวราบี้เท่านั้นที่อ่านสีหน้าหรืออารมณ์เขาออก
เคโรโระเคยช่วยโคโกโร่หางานให้แต่ก็ไม่สำเร็จโคโกโร่จึงต้องตกงานทั้งหมดไม่ว่าจะเป็นงานตำรวจอวกาศหรืองานนักสืบไม่ค่อยมีบทบาทในเรื่องสักเท่าไหร่
โคโกโร่ชอบหัวเราะตลอดเวลา มีสัญลักษณ์เลขคือ  556 จะแปลงกายได้เวลาโกรธ หรืออารมณ์ร้อนเท่านั้นส่วนสูง  198 ซม.น้ำหนัก 52 กิโลกรัม และตั้งแต่โดนไล่ออกก็ได้แต่นอนที่โรงแรมโอคุ นอนบนตู้เก่าๆ เพราะไม่มีเตียงจึงต้องลำบากหน่อยแต่ไม่ถึงกับว่าไม่มีอะไรเลย เพราะยังมีราบี้ได้ไปแสดงหนังและหาเงินมาช่วยโคโกโร่
ราบี้
เป็นน้องสาวของโคโกโร่เธอมีความสามารถพิเศษคืออ่านใจโคโกโร่ได้ตอนนี้เธอทำงานอยู่ที่หน้าร้านขายของเธอตั้งร้านขายเนื้อหมูเนื้อไก่และราบี้ยังได้ทำงานนั่นก็คือการแสดงหนังเรื่องจัสติราบี้พอมีเงินบ้างและราบี้ยังมีปืนติดเครื่องจับหาคนอีกด้วยไม่ว่าโคโกโร่จะทำอะไรราบี้จะช่วยทุกอย่าง
ซูโมโมะ
ซูโมโมะเป็นชาวอโปตรอนสามารถแปลงร่างได้ตามใจในหนังสือซูโมโมะเป็นนักร้องไอด้อลชื่อดังอวกาศซึ่งเคโรโระชื่นชอบเขาเอามากๆ แต่ชาวเพโคปองกลับไม่มีใครรู้จักเธอเลยแม้แต่คนเดียวมีเพียงฟูยูกิและนัทสึมิที่คอยให้ความช่วยเหลือแก่เธอจึงทำให้เธอรู้จักมิตรภาพ และได้กลับไปดาวเคโรนเหมือนเดิมเธอเป็นมนุษย์ต่างดาวที่มาหาความรักบนโลกแต่ก็ไม่พบเธอมีสัญลักษณ์เป็นรูปหัวใจด้านข้างเป็นคล้าย ๆ ลูกโป่งสามแฉกตัวสีชมพูปนขาว และเวลาตอนเธอแปลงร่างเป็นมนุษย์ก็มีรูปร่างคล้ายกับนัทสึมิและฟูยูกิก็เกิดอาการปิ๊งเธอขึ้นมาทันที
ร้อยโทการูรุ
เป็นหัวหน้ากองกำลังพิเศษสังกัตการบุกยึดจักรวาลหัวหน้าหน่วยจู่โจมพิเศษมาจากดาว เคโรนเป็นพี่ชายของสิบตรีกิโรโระมีความสามารถในการยิงปืนแม่นมากกว่ากิโรโระถึงห้าเท่า เคยมาที่โลกเพื่อช่วยในการยึดโลกแต่ที่จริงแล้วมาทดสอบฝีมือของพวกเคโรโระ ว่าจะสามารถยึดครองดาวเพโคปองได้ต่อหรือไม่ แต่พอเห็นความสามารถของพวกเคโรโระแล้วก็ชื่นชมและกลับดาวไป  การุรุชอบขัดปืนเหมือนกับกิโรโระมีสัญลักษณ์รูปลูกไฟตัวสีส้มปนแดงมือข้างซ้ายไม่ค่อยถนัดในการจับสิ่งของเพราะ 2 ปี ที่ผ่านมาในวันที่  25 มกราคม พ.ศ. 2541ได้สู้กับกองทัพมนุษย์ต่างดาวอีกฝ่ายเลยใช้แขนข้างซ้ายไม่ค่อยถนัด
ในภาคอนิเมะระบุว่าการูรุมีฉายาว่า ฝันร้ายแห่งเกโรมอน ซึ่งล้อเลียนตัวละคร อนาเวล กาโต้ ในกันดั้ม 0083 การูรุยังใช้ปืนและโล่ซึ่งมีลักษณะแบบเดียวกับกันดั้มไฟซาลิสอีกด้วย
ทารูรุ
รุ่นน้องของทามามะซึ่งนับถือทามามะมาก และเวลาทามามะพูดอะไรก็เชื่อไปซะทุกอย่าง  ทารูรุจะเรียกทามามะว่าอาจารย์ด้วยครั้งแรกที่ปรากฏตัวจะมีหางลูกอ็อดเหมือนกับทามามะด้วยแต่ในเวลาต่อมาได้เป็นหนึ่งในกองกำลังยึดจักรวาลที่อยู่กับการูรุ และไม่มีหางเพราะเริ่มโตขึ้นเมื่อพ่ายแพ้ทามามะก็ยิ่งนับถือเข้าไปใหญ่เลยทีเดียว ทารูรุหน้าเหมือนทามามะมากมีสัญลักษณ์เป็นรูปถั่วมีเส้นแบ่งครึ่งตรงกลางข้างหนึ่งสีเหลืองอีกข้างสีน้ำเงินอ่อน ตัวเป็นสีน้ำเงินอ่อนทารูรุเป็นมนุษย์ต่างดาวที่ชอบพูด พูดซะจนทามามะโดนอัดซะน่วมไปแล้ว เพราะว่าทามามะเคยไปคุยโอ้อวดว่าตัวเองเก่งกว่าใครเลยสุดท้ายก็ให้ทารูรุรีบกลับไปเพราะไม่งั้นโดนหนักกว่านี้แน่แต่ถึงอย่างนั้นก็เถอะทารูรุก็เป็นมนุษย์ต่างดาวที่น่ารัก
เวเทิลแมน
เป็นมนุษย์ต่างดาวที่พวกของเคโรโระสร้างขึ้นเพื่อแก้แค้นนัทสึมิ เวเทิลแมนเป็นตัวคล้ายซูปเปอร์ฮีโร่แต่สุดท้ายก็ทำไม่สำเร็จโดนนัทสึมิอัดซะอ่วมไปเลยเคโรโระจึงไม่ใช้งานเวเทิลแมนอีกเลยเวเทิลแมนมีลักษณะตัวสีดำใส่หมวกเกราะแต่กำลังน้อยมีสัญลักษณ์เป็นรูปดาวกระจายแปดแฉกเวเทิลแมนถูกพวกเคโรโระ
ได้รับฉายาว่า  อสูรแห่งการพ่ายแพ้ วันที่ถูกทำลายทิ้งคือวันที่  29 กุมภาพันธ์ พ.ศ. 2550 พอหลังจากนั้นก็ไม่ใช้งานเวเทิลแมนอีกเลย
เมสันอาร์ค 
เป็นปีศาจที่พวกเคโรโระสร้างขึ้นเพื่อให้โลกมนุษย์ และพวกมนุษย์หมดอาลัยตายอยากแต่ด้วยความที่อาร์คไม่แกร่งพอที่จะรับมือกับคนแกร่งแห่งบ้านฮินาตะอย่างนัทสึมิได้จึงต้องล้มเลิกแผนการนี้ และไม่ใช้งานอาร์คอีกเลยอาร์คถูกผลิตที่โรงงานกันพลาในเมืองโอคุโตเกียว และพอหลังจากนั้นตอนพิเศษคือเคโรโระขบวนการอ๊บอ๊บป่วนโลก สุดยอดเดอะมูฟวี่ 5 ตอนผจญภัยดินแดนพีระมิด ซึ่งอาร์คได้ออกกมาช่วยพวกเคโรโระเอาไว้
คาราระ
เป็นชาวดาวเคโรนเหมือนกับเคโรโระแต่เป็นผู้หญิงซึ่งคาราระรักทามามะมาก และจะขอเป็นภรรยาด้วยแต่ทามามะไม่อยากเป็นจึงหาข้ออ้างต่างๆ เพื่อให้คาราระเกลียด แต่เพื่อน ๆ กับส่งเสริมให้ทามามะ ทามามะจึงต้องตัดสินใจงัดแผนสุดท้ายออกมาใช้นั่นก็คือการปิดผนึกทามามะอิมเพ็คแต่ทำอย่างไรคาราระก็ไม่เกรียด ทามามะจึงต้องยอมไปก่อนแต่สุดท้ายคาราระโดนพ่อมาตามกลับดาวเคโรน เพราะคาราระไม่ได้บอกพ่อเรื่องแต่งงานแต่ทามามะสู้ไม่ไหวและเพื่อน ๆก็สู้ไม่ไหวมีคนเดียวที่หยุดพ่อของคาราระได้นั่นก็คือสิบเอกคูรุรุใช้ปืนรังสีคูรุรุไนท์แอนด์ออฟพิชเช้ลสูทจึงทำลายยานได้คาราระจึงเปลี่ยนใจไปหลงรักคูรุรุเข้า แต่พอจะกลับมาขอคูรุรุก็กลับโดนไล่ด้วยความซนของคาราระแล้วก็ไปเล่นซนในหุ่นยนต์ยึดเพโคปอง และกดปุ่มระเบิดตัวเองแต่โดโรโระมาช่วยก็เลยหลงรักโดโรโระ ต่อมาก็มาเป็นกิโรโระ หลังจากนั้นก็มาเป็นเคโรโระ
เนบิวล่า
สิ่งมีชีวิตจากดาร์คโซน รูปร่างกลมดำมีหูสองข้าง แต่มีตาเดียว เขาเป็นดาร์กฮันเตอร์ คอยตามล่าเผ่าพันธุ์แห่งความมืด ซึ่งก็คือ พวกมนุษย์ต่างดาว วิญญาณนั่นเอง แม้เนบิวลาจะจำรายละเอียดไม่ได้แล้ว แต่เดิมทีเขามาจากเนบิวลามืดซึ่งถูกเผ่าแองโกลทำลายไปแล้ว ในเวลาปกติเนบิวลาจะอยู่ในสภาพที่คาดหัวของอลิซ่า และเปลี่ยนร่างตามการใช้งาน
อลิซ่า เซาเทิร์นครอส
เด็กผู้หญิงที่เนบิวล่าเลี้ยงไว้เหมือนลูกสาว เพื่อออกเดินทางหาวิธีให้เธอกลายเป็นมนุษย์จริงๆ หลงรักฟูยุกิอยู่ ปกติแล้วจะหน้าดุ และไม่ค่อยฟังใครนัก เห็นว่าเคโรโระเป็นมนุษย์ต่างดาว แต่เขาไม่ล่าเพราะฟุยูกิห้ามไว้ แต่จะล่าเมื่อเคโรโระเถียง หรือไม่ยอมรับและคัดค้านคำสั่งเท่านั้น เป็นคู่กัดของโมโมกะ แต่โมโมกะก็มีคู่แข่งคือสุคิกามิ จิรุโยะ อลิซ่าชอบขัดคำสั่งทุกคนง่ายฯ ยกเว้น ฟุยูกิ รักฟูยุกิมากกว่าใคร แต่ก็รักเนบิวล่าด้วยนะ
ไวเปอร์
ศัตรูคู่แค้นตลอดกาลของกองทัพเคโรน สวมชุดแดงรัดรูปและคาบซิการ์ มีปืนไซโคกัน คล้ายกับคอบร้าในเรื่อง คอบร้า เห่าไฟสายฟ้า
นิชิซาว่า ไบโอะ
พ่อของโมโมกะเป็นเจ้าของนิชิซาว่า พีช กรุ๊ปและเป็นอภิมหาเศรษฐี เขาเคยเป็นนักสู้เหมือนพอลและแม่ของโมโมกะ ได้สู้กับแม่ของโมโมกะแล้วหลงรักจึงแต่งงานกัน ผมทรงเดียวกับโมโมกะแต่ยาวกว่าหน่อยและเป็นสีน้ำเงิน
นิชิซาว่า โอกะ
เป็นแม่ของโมโมกะ ปัจจุบันเป็นนักสู้ที่ออกเดินทางต่อสู้ในสถานที่ต่างๆ มีสองบุคลิกเหมือนโมโมกะ บุคลิกที่หนึ่งคือจะอ่อนหวานเมื่อดีใจ ผมสองข้างจะหย่อนลง อีกบุคลิกคือจะต่อสู้เก่ง ส่วนใหญ่จะเป็นบุคลิกนี้มากกว่า ผมสองข้องจะตั้งขึ้น    โอกะมีผมสีเดียวกับโมโมกะคือสีฟ้าอ่อน

**ไอเท็มประจำเรื่อง**
 เคโระบอล - อุปกรณ์ลักษณะคล้ายลูกบอลสีดำ สามารถเนรมิตรทำอะไรได้ทุกอย่าง จำเป็นอย่างมากสำหรับหัวหน้าทีม- หมวกกองทัพดาวเคโรน - หมวกธรรมดา แต่พิเศษตรงที่มีแอนตี้บาเรีย ป้องกันไม่ให้มนุษย์โลกเห็น (ยกเว้น คนในบ้านฮินาตะ ที่สามารถมองเห็นได้ และสามารถเลือกได้ว่าให้ใครเห็นได้อีกด้วย)- ปืนถ้าชีวิตมีสองครั้ง - ปืนที่ประดิษฐ์โดยคูรุรุ เป็นปืนที่ยิงแล้ว คนที่ถูกยิงนั้นกลายร่างเด็ก- ปืนกระโดดสู่ความเป็นผู้ใหญ่ - ปืนที่ยิงแล้ว คนที่ถูกยิงนั้นกลายร่างเป็นผู้ใหญ่- ปืนไร้เทียมทาน - ปืนที่เปลี่ยนชาวเพโคปองเป็นยักษ์สาวพลังไฟฟ้าที่น่าหลงใหลได้ (คนที่ถูกยิงจะแต่งตัวคล้ายๆกับ ลามู)- เพโคปองสูท (โพโคเพนสูท) - เป็นชุดพิเศษออกแบบให้เหมือนกับร่างกายของมนุษย์ เหมาะสำหรับชาวเคโรน- ปากกาวิเศษ - เป็นปากกาของ623 (มุทซึมิ) หรือ ซาบุโร่ ที่คูรุรุประดิษฐ์ให้ เป็นปากกาที่สามารถวาดสิ่งของออกมาเป็นจริงได้โดยเขียนรูปแล้ว By.623 จริงๆปากกานี้มีอยู่2ด้ามแต่คูรุรุบอกว่าหายไปในวันที่เจอกับซาบุโร่ เคโรโระกับทามามะและกิโรโระก็เข้าไปในความทรงจำของคูรุรุในวันที่เจอกับซาบุโร่เพื่อเอามาใช้ในการรุกราน สุดท้ายปากกาด้ามนั้นก็ถูกทำลายด้วยฝีมือของทามามะในอดีต ซึ่งวันนั้นเป็นวันที่เคโรโระลอบเข้าไปในโรงเรียนของพวกฟุยูกิและเจอกับทามามะที่โลก ในตอนนั้นจะมีช่วงที่ทามามะยิงทามามะ อิมแพ็ค ซึ่งตอนที่ยิงคือตอนที่ปากกาถูกทำลาย (และเคโรโระในตอนปัจจุบันก็โดนลูกหลงไปด้วย)- เคโรนิคัลครัช เชลซิ่ง คริสตัล สแลมดังค์ - ท่าไม้ตายสุดยอดของกองทัพเคโรโระ (เมื่อครบ 5 คน) ปรากฏตอนที่ 56 ในฉบับมังงะ   ลักษณะเป็นการสร้างลูกบอลพลังและส่งต่อกันไปเรื่อยๆ จนกระทั่งเหลือให้โดโรโระ เพื่อเผด็จศึก (โดโรโระทำท่าเลียนแบบซากุรางิ ในสแลมดังค์) (ลอกโกเรนเจอร์มา)- ปืนเปลี่ยนสัตว์เป็นอาวุธสงคราม - ปืนเปลี่ยนสัตว์โลกในเพโคปองให้กลายเป็นมนุษย์ มีจุดประสงค์เพื่อชักชวนให้เข้าร่วมกองทัพเคโรน (แต่ก็ไร้ผล)- ซูเปอร์ อาร์เมอร์ - เกราะพิเศษพัฒนาโดยนิชิซาว่ากรุ๊ป เป็นชุดรบสำหรับโมโมกะ- นาโนละ เครื่องดื่มแปลงเป็นอาวุธอเนกประสงค์ - ของเหลวที่อิ่มตัวด้วยนาโนแมคชีน สามารถเปลี่ยนวัตถุให้กลายเป็นอาวุธสงคราม- แองโกลสโตน - หินที่ชาวดาวแองโกลแพ้ทาง สามารถขังชาวแองโกลไว้ในนั้นได้- ลูกบอลอิจฉา - เป็นท่าไม้ตายอีกท่าของทามามะ ที่รวบรวมความอิจฉาริษยาที่เกิดขึ้น แล้วปลดปล่อยออกมาเป็นลูกบอลสีดำ (ล้อ บอลเกงกิ ในดราก้อนบอล) - เนียวโรโระอวกาศ - สิ่งมีชีวิตกึ่งพืชกึ่งสัตว์อาศัยอยู่ริมน้ำบนดาวเคโรน ใช้แทนเชือกได้ ชอบดูดเคโรโระที่ชอบความชื้นสูงให้ตัวแห้งกร้าน- ตับเคลเบรอสอวกาศ - มีสรรพคุณในการรักษาโรคสารพัดชนิดให้หายดี แต่กว่าจะได้มันมานั้นยากน่าดู- ปลิงอวกาศ - สิ่งมีชีวิตดาวเคโรนอยู่ตามแหล่งน้ำ มีประโยชน์ในทางการทหารเพื่อเค้นเอาคำตอบจากเหยื่อ- โอโคโนมิยากิอวกาศ FX - โอโคโนมิยากิเวอร์ชันอวกาศ ที่ชวนแหวะซะเหลือเกิน- แฟลชพูล - เป็นช้อนที่เมื่อชูขึ้นบนฟ้าจะขยายร่างได้ (ล้อ เบต้าแคปซูลในอุลตร้าแมน แต่มีเวลาอยู่ 3 วัน)- อามาเกด้อน - พลังของท่านมัว จะมีระดับที่แตกต่างกัน จาก 1/ล้านล้าน ที่เคยทำให้ฐานทัพเคโรโระพังไปแล้ว ไปจนถึง 1/1 ที่สามารถทำให้โลกแหลกสลายได้ แต่บางครั้งพลังนี้เอาไว้ใช้เอาคืนทามามะที่ทำร้าย เคโรโระ- พาวเวอร์ สูท - ชุดรบสำหรับนัทสึมิ ติดตั้งอาวุธไว้หลายชนิด

**รายชื่อตอนในเคโรโระ ขบวนการอ๊บอ๊บป่วนโลก**
 รายชื่อตอนเคโรโระ ขบวนการอ๊บอ๊บป่วนโลก
ปัจจุบันมีภาค 1 2 3 4 5 6 7จำหน่ายโดยบริษัท Rose Media and Entertainment ในปี พ.ศ. 2563 ได้เปลี่ยนเป็นของ เด็กซ์ โดยรับชมในรูปแบบสตรีมมิ่งในแอปพลิเคชัน ฟลิกเซอร์ และ ลิขสิทธิ์ปัจจุบันตกเป็นของ POPS แต่ฉายถึง ตอนที่ 103 ในช่องยูทูป pops anime thailand

**อ้างอิง**
 หนังสือเคโรโระ ( keroro book second season )- หนังสือเคโรโระเล่มที่ 1- หนังสือเคโรโระเล่มที่ 3- หนังสือเคโรโระเล่มที่  12- วีซีดีเคโรโระผ่นที่ 1,2,3,4,5,9,18,25 และ 26- หนังสือเคโรโระโชเน็นอัลฟ่าที่ประเทศญี่ปุ่น  เล่มที่  5 หน้าที่ 195,199,250,302,305,312 และ 362

**แหล่งข้อมูลอื่น**
   ประวัติเคโรโระfix-attempted=yes 
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็งจัม
หมวดหมู่:การ์ตูนญี่ปุ่นแนวตลกคอมมาดี้

หมวดหมู่:สิ่งมีชีวิตนอกโลกในอนิเมะและมังงะ
หมวดหมู่:อนิเมะที่ออกฉายในปี พ.ศ. 2547
หมวดหมู่:อนิเมะที่ออกฉายในปี พ.ศ. 2563
หมวดหมู่:สยามอินเตอร์คอมิกส์
หมวดหมู่:ซันไรส์
หมวดหมู่:รายการโทรทัศน์ของทีวีโตเกียว
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:แฟรนไชส์ของคาโดกาวะโดวังโงะ
หมวดหมู่:มังงะที่ได้รับการดัดแปลงเป็นภาพยนตร์